‘દેશમાં અસહિષ્ણુતા વધી રહી છે’ તેવું નિવેદન અાપીને વિવાદમાં ફસાયેલા બોલિવૂડ સ્ટાર શાહરુખખાનની ફિલ્મ ‘દિલવાલે’નો અમદાવાદ સહિત દેશના અનેક સ્થળોએ વિરોધ થઈ રહ્યો છે ત્યારે અમદાવાદીઓ સ્પષ્ટ રીતે માને છે કે શાહરુખના નિવેદન અને વિવાદને બાજુએ મૂકીને પણ અા ફિલ્મ માણવી જોઈએ. અા ફિલ્મનો બહિષ્કાર કરવાના સોશિયાલ મીડિયામાં ફરતા થયેલા મેસેજ કે અપીલને શહેરના યંગસ્ટર્સે ખાસ મહત્વ અાપ્યું નથી અને ‘દિલવાલે’ને દિલ ખોલીને અાવકાર અાપ્યો છે. રોહિત શેટ્ટીના ડિરેક્શનમાં બનેલી અા મસાલા મનોરંજક ફિલ્મ દર્શકોને અાકર્ષી રહી છે.